ΟΡΟΙ ΣΥΜΜΕΤΟΧΗΣ ΜΟΥΣΙΚΟΥ ΔΙΑΓΩΝΙΣΜΟΥ

Όροι συμμετοχής:
1.Οποιοσδήποτε συμμετέχων στο μουσικό διαγωνισμό καλείται να διαβάσει προσεκτικά και να συμφωνήσει με τους όρους του διαγωνισμού. Η συμμετοχή στο διαγωνισμό συνεπάγεται ανεπιφύλακτη αποδοχή των Όρων από τους μουσικούς. Σημειώνεται ότι οι Όροι του Διαγωνισμού είναι δεσμευτικοί για όλους τους συμμετέχοντες.
2.Η συμμετοχή γίνεται με τραγούδι (σύνθεση και στίχοι). Ορχηστρικές συνθέσεις δεν συμμετέχουν στο διαγωνισμό.
3.Το τραγούδι δεν μπορεί να ξεπερνά τα 4 λεπτά της ώρας.
4.Στο διαγωνισμό μπορούν να συμμετέχουν όλοι, εκτός από τους συνεργάτες της Plus Records  και τους εργαζόμενους του Εκπαιδευτικού Ομίλου ΞΥΝΗ.
5.Η συμμετοχή στο διαγωνισμό μπορεί να γίνει μόνο με πρωτότυπη σύνθεση.
6.Δεν υπάρχει γλωσσικός περιορισμός. Το τραγούδι μπορεί να είναι στην ελληνική ή ξένη γλώσσα.
7.Γίνονται δεκτές συμμετοχές όλων των ειδών μουσικής (pop, rock, hip-hop κ.ο.κ.)
8.Στο διαγωνισμό μπορούν να συμμετάσχουν μπάντες ή και αυτόνομοι καλλιτέχνες.
9.Η ηχογράφηση της κάθε συμμετοχής επιβαρύνει τον εκάστοτε καλλιτέχνη/μπάντα.
11.Οι συμμετέχοντες μπορούν να υποβάλλουν την αίτησή τους μέχρι τις 31 Αυγούστου 2014 στο ειδικό application του ΙΕΚ ΞΥΝΗ Θεσσαλονίκης στο facebook (https://www.facebook.com/iekxinithessaloniki/app_263241163769223)
12. Τα τραγούδια με το ανέβασμα τους στην ειδική εφαρμογή του ΙΕΚ ΞΥΝΗ Μακεδονίας στο facebook, θα είναι διαθέσιμα για δημόσια ψηφοφορία μέχρι τις 31/08/2014 .

13.Μέσα στον Σεπτέμβρη, θα διοργανωθεί Live event από το ΙΕΚ ΞΥΝΗ όπου θα διαγωνισθούν  ζωντανά οι 3 επικρατέστεροι καλλιτέχνες και θα κριθούν από επιτροπή η οποία αποτελείται από καταξιωμένο manager, ραδιοφωνικό παραγωγό, ηχολήπτη και καλλιτέχνη.
14.Θα βραβευτεί  ένας συμμετέχοντας στην κατηγορία της πρωτότυπης σύνθεσης (συγκροτήματα ή μεμονωμένοι καλλιτέχνες) και της ερμηνείας.
15.Η απονομή του βραβείου θα γίνει επί τόπου.
16.Τα βραβεία για τους νικητές είναι: 1 χρόνος δωρεάν φοίτηση στο ΙΕΚ ΞΥΝΗ σε οποιαδήποτε ειδικότητα επιλέξουν οι 3 πρώτοι νικητές για την ακαδημαϊκή περίοδο 2014-15.
17.Όλοι οι συμμετέχοντες μουσικοί θα κερδίσουν  επιδότηση διδάκτρων 25% για φοίτηση στο ΙΕΚ ΞΥΝΗ σε οποιαδήποτε ειδικότητα επιθυμούν.
18.Η Δισκογραφική εταιρία “Plus Rec” δεσμεύεται προς τα ΙΕΚ ΞΥΝΗ ότι θα συνάψει με τον μεγάλο νικητή του Διαγωνισμού σύμβαση καλλιτεχνικής συνεργασίας με διάρκεια αποκλειστικότητας τουλάχιστον 12 μηνών και με αντικείμενο την παραγωγή ενός (1) ψηφιακού τραγουδιού σε ερμηνεία ή σύνθεση του νικητή (digital single). Το κόστος της παραγωγής του ενός τραγουδιού - demo του νικητή  θα βαρύνει αποκλειστικά τα ΙΕΚ ΞΥΝΗ, και η ηχογράφηση θα γίνει στο studio του ΙΕΚ ΞΥΝΗ Μακεδονίας. Οι όροι της εν λόγω συμφωνίας της Δισκογραφικής με τον εκάστοτε νικητή θα καθορίζονται αποκλειστικά και μόνο από τη Δισκογραφική. 
19.Άπαντες οι συμμετέχοντες στο Διαγωνισμό δεσμεύονται από τη Δισκογραφική με first option, δηλαδή η δισκογραφική έχει το δικαίωμα να επιλέξει να προχωρήσει στην κυκλοφορία digital single ή album και με καλ/νες ή συγκροτήματα που δεν κατέκτησαν την πρώτη θέση στον διαγωνισμό . 
20.Οι συμμετέχοντες στο διαγωνισμό δεν πρέπει να έχουν συνάψει συμβόλαιο συνεργασίας με δισκογραφική εταιρεία το οποίο θα βρίσκεται σε ισχύ το διάστημα της συμμετοχής τους στο διαγωνισμό.
21.Η ανταλλαγή των βραβείων με χρηματική αμοιβή δεν είναι δυνατή. 
22.Η συμμετοχή στον διαγωνισμό δηλώνει αυτόματη αποδοχή της συμμετοχής σε live που θα διοργανώσει το ΙΕΚ ΞΥΝΗ Μακεδονίας μέσα στον Σεπτέμβριο.
23.Η συμμετοχή στο διαγωνισμό δίνει την άδεια στο ΙΕΚ ΞΥΝΗ Μακεδονίας να χρησιμοποιήσει τα τραγούδια σε cd δικής του παραγωγής.
24.Ο κάθε συμμετέχων (μπάντα ή αυτόνομος καλλιτέχνης) είναι αποκλειστικά υπεύθυνος για την κατοχύρωση των πνευματικών δικαιωμάτων του τραγουδιού του.
25.Τα συγκροτήματα και τα μέλη τους βεβαιώνουν ότι είναι οι κύριοι, νομείς και κάτοχοι της μουσικής που θα ηχογραφήσουν και βεβαιώνουν πως δεν παραβιάζουν οποιαδήποτε δικαιώματα πνευματικής ή βιομηχανικής ιδιοκτησίας και πάσης φύσεως δικαιώματα οποιουδήποτε τρίτου φυσικού ή νομικού προσώπου. Σε περίπτωση παραβίασης των ως άνω δικαιωμάτων ευθύνονται αποκλειστικά τα συγκροτήματα και τα μέλη τους ή οι μεμονωμένοι καλλιτέχνες ατομικά και εις ολόκληρο να αποζημιώσουν οποιονδήποτε Χρήστη ή τρίτο για παραβίαση των δικαιωμάτων αυτών και καμία ευθύνη δε φέρει ο Εκπαιδευτικός Όμιλος ΞΥΝΗ, και η Plus Rec. Σε περίπτωση της εν λόγω παραβίασης ο Εκπαιδευτικό Όμιλος ΞΥΝΗ διατηρεί το δικαίωμα να αξιώσει από τους συμμετέχοντες μουσικούς και από οποιονδήποτε τρίτο αποζημίωση για κάθε θετική και αποθετική της ζημία.
26.Σε περίπτωση που οποιοσδήποτε τρίτος, δικαιούχος πνευματικών δικαιωμάτων επί τραγουδιού του διαγωνισμού θεωρεί ότι παραβιάζονται τα δικαιώματά του επί αυτού, οφείλει να ειδοποιήσει αμέσως την αρμόδια υπηρεσία προστασίας πνευματικής ιδιοκτησίας.
27.Η παρούσα σύμβαση είναι αποκλειστική, για τον εν λόγω διαγωνισμό, υπό την έννοια ότι τα ΙΕΚ ΞΥΝΗ δεσμεύονται να μην συνάψουν άλλη σύμβαση συνεργασίας με οποιαδήποτε άλλη δισκογραφική εταιρία ή εταιρία η οποία ασκεί συναφή ή ανταγωνιστική προς αυτή της. Δισκογραφικής. 
28.Εάν κάποιος Μουσικός διαφωνεί με τους Όρους του Διαγωνισμού που προβλέπονται στο παρόν οφείλει να μη συμμετέχει σε αυτόν.
